CELEX: 62007TN0471
Language: mt
Date: 2007-12-21 00:00:00
Title: Kawża T-471/07: Rikors imressaq fil- 21 ta' Diċembru 2007 — Wella vs L-UASI (TAME IT)

23.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 51/54
            
         Rikors imressaq fil-21 ta' Diċembru 2007 — Wella vs L-UASI (TAME IT)
   (Kawża T-471/07)
   (2008/C 51/98)
   Lingwa tal-kawża: L-Ingliż
   Partijiet
   
      Rikorrenti: Wella (Darmstadt, il-Ġermanja) (rappreżentanti: B. Klingberg, K. Sandberg, lawyers)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   Talbiet tar-rikorrenti
   
               —
            
            
               L-annullament tad-deċiżjoni tat-Tieni Bord ta' l-Appell ta' l-24 ta' Ottubru 2007 fil-kawża R 713/2007-2;
            
         
               —
            
            
               tordna li l-konvenut ibati l-ispejjeż tal-kawża inklużi dawk ta' l-appell.
            
         Motivi u argumenti prinċipali
   
      Trade mark Komunitarja kkonċernata: It-trade mark verbali internazzjonali “TAME IT” għal prodotti fil-klassi 3 (Nru ta' reġistrazzjoni internazzjonali 879 186) — talba għal estensjoni ta' protezzjoni territorjali tal-KE skond il-Protokol ta' Madrid
   
      Deċiżjoni ta' l-eżaminatur: Iċ-ċaħda assoluta għall-prodotti kollha li għalihom saret l-applikazzjoni
   
      Deċiżjoni tal-Bord ta' l-Appell: Appell milqugħ parzjalment u estensjoni ta' protezzjoni territorjali tal-KE għan-Nru ta' reġistrazzjoni internazzjonali 879 186 mogħtija parzjalment
   
      Motivi invokati: Ksur ta' l-Artikolu 7(1)(b) u 7(1)(ċ) tar-Regolament tal-Kunsill 40/94.
   Skond ir-rikorrenti, il-Bord ta' l-Appell ibbaża d-deċiżjoni tiegħu fuq analiżi filoloġika purament teorika tat-trade mark li għaliha saret l-applikazzjoni fir-rigward ta' regoli ta' grammatika, ta' kompożizzjoni u ta' ortografija kif ukoll l-istruttura u s-sintassi tat-trade mark li għaliha saret l-applikazzjoni, mingħajr ma tat każ l-impressjoni sħiħa mogħtija mit-trade mark fir-rigward tal-konsumatur medju.